Diari Oficial de la Generalitat Valenciana


Sumari del DOGV 9360, del 13-06-2022 (2022/5183)

RESOLUCIÓ de 2 de juny de 2022, del conseller d'Economia Sostenible, Sectors Productius, Comerç i Treball, de modificació de la Resolució d'1 de desembre de 2021, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret 64/2021, de 14 de maig, del Consell, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la Covid-19. Expedient tipus CMBONO, per la qual es denega una ajuda a l'Ajuntament d'Algorfa. Expedient CMBONO/2021/17/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9360

Data del DOGV
:   13-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5183


Data del document
:   02-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 2 de juny de 2022, del conseller d'Economia Sostenible, Sectors Productius, Comerç i Treball, de modificació de la Resolució d'1 de desembre de 2021, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret 64/2021, de 14 de maig, del Consell, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la Covid-19. Expedient tipus CMBONO, per la qual es denega una ajuda a l'Ajuntament d'Algorfa. Expedient CMBONO/2021/17/03. [2022/5183]  
Vist l'expedient CMBONO/2021/17/03 incoat com a conseqüència de la sol·licitud de subvenció formulada per l'Ajuntament d'Algorfa presentada el 10 d'agost de 2021, convocada pel Decret 64/2021, de 14 de maig, del Consell, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la Covid-19, expedient CMBONO.  
Vist:  
1. Que la sol·licitud presentada per l'Ajuntament d'Algorfa amb NIF N4083940J, tramitada mitjançant l'expedient CMBONO/2021/17/03 va ser denegada per Resolució de data 1 de desembre de 2021, del conseller d'Economia Sostenible, Sectors Productius, Comerç i Treball (DOGV 9230, 07.12.2021), de concessió de les ajudes previstes en el Decret 64/2021, de 14 de maig, del Consell, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la covid-19, atés de no acreditar estar al corrent en el compliment de l'obligació de rendició dels seus comptes anuals davant la Sindicatura de Comptes de conformitat amb la normativa aplicable i el que estableix l'article 8.g del Decret 64/2021,de 14 de maig, del Consell, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la covid-19.  
  
2. Que aquesta resolució és recorreguda en termini, en reposició, davant de la Secretaria Autonòmica d'Economia Sostenible, Sectors Productius, Comerç i Consum per Manuel Iván Ros Rodes, com a alcalde president de l'Ajuntament d'Algorfa, al·legant que l'Ajuntament d'Algorfa es troba al corrent amb les obligacions de rendició de comptes anuals davant la Sindicatura de Comptes, tal com indica el certificat emés pel secretari general de la Sindicatura de Comptes de la Generalitat Valenciana l'1 de desembre de 2021 i aportat adjunt al recurs presentat.  
3. Que amb data 4 de març de 2022 la secretària autonòmica d'Economia Sostenible, Sectors Productius, Comerç i Consum emet resolució estimant el recurs de reposició per Manuel Iván Ros Rodes, com a alcalde president de l'Ajuntament d'Algorfa amb NIF W1262610Y, contra la Resolució de concessió d'ajudes del conseller d'Economia Sostenible, Sectors Productius, Comerç i Treball d'1 de desembre de 2021 i li concedeix una subvenció per import de mil huit-cents huitanta-sis euros amb seixanta-dos cèntims (1.886,62 ?).  
  
Vistos els antecedents exposats, resolc:  
  
Primer  
Modificar la Resolució d'1 de desembre de 2021 i concedir a l'Ajuntament d'Algorfa, amb NIF Y5443522T, una subvenció per import de mil huit-cents huitanta-sis euros amb seixanta-dos cèntims (1.886,62 ?), que correspon al 50 % del pressupost elegible, segons el que estableix l'article 6 del Decret 64/2021.  
En aplicació del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en aquest decret no estan subjectes a l'article 107.1 del Tractat de Funcionament de la Unió Europea, atés que no suposen l'exercici d'una activitat econòmica en el sentit d'oferta de béns i serveis destinada a la consecució d'un benefici, ni suposen un avantatge econòmic a favor d'entitats que puguen falsejar la competència en els intercanvis comercials entre els estats membres.  
  
Segon  
Aquesta quantitat es finançarà amb càrrec a l'aplicació pressupostària 31.45.03.500.28.903.0 línia de subvenció de concessió directa S0565, «Foment del comerç detallista i l'artesania», del pressupost de despeses de la Generalitat per a l'exercici 2022.  
  
La present resolució posa fi a la via administrativa i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de juny de 2022.- El conseller d'Economia Sostenible, Sectors Productius, Comerç i Treball: Rafael Climent González.